Fra nu af blev det hans opgave at fuldføre den af [[H.C. Reedtz]] forberedte svingning over i helstatspolitikken. Bluhme var som politiker fuldblods [[Opportunisme|opportunist]]. Derfor havde han i sin tid, da de liberale og nationale strømninger havde overvægten, kunnet slå ind på demokratiske og [[Ejderpolitikken|Ejderdanske]] baner, men nu, da den politiske vindretning i [[Europa]] for længst var blevet en anden, indså han umuligheden af at løse det svævende spørgsmål om det danske monarkis organisation i overensstemmelse med martsprogrammet, og han var tillige villig til at imødekomme de konservative stormagters ønsker ved en betydelig indskrænkning af den demokratiske Junigrundlovs virkeområde. Særligt Tyskland og det holstenske ridderskab brød sig ikke om den demokratiske danske Grundlov og ønskede ikke dens gyldighed udstrakt til Slesvig. Bluhme var på grund af sin fortid som martsminister genstand for langt mindre hjemlig mistillid end Reedtz, og samtidig forstod han hurtig at overbevise de konservative stormagter om, at han i virkeligheden ville samme vej som de.
Titler Politik Samfund Ledelse Organisationer Uddannelsesinstitutioner Ledere